НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ТРЕЋА ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ

консултантских услуга

**Процена вредности капитала**

ЈАВНА НАБАВКА ЈН/1000/0498/2016

(број 12.01. 58222/13-17 од 01.03.2017. године)

**Београд, март 2017. године**

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ТРЕЋУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку услуга, број ЈН/1000/0498/2016

**Процена вредности капитала**

1.

У предметној конкурсној документацији, на страни 4/73 мења се тачка 2.2. ПРОГРАМСКИ ЗАДАТАК, и гласи:

„**А.** **Увод**

Јавно предузеће Електропривреда Србије (у даљем тексту: ЈП ЕПС), енергетска компанија у државном власништву налази се у процесу реорганизације у циљу трансформације у ефикасног привредног субјекта који је у могућности да се такмичи на тржишту електричне енергије у Србији које ће ускоро бити потпуно либерализовано. ЈП ЕПС је матично предузеће са 2 зависна привредна друштва (1 за дистрибуцију и 1 у Републици Словенији). Од јуна 1999. године, ЕПС није у могућности да управља својим капацитетима на Косову и Метохији која се налазе у три јавна предузећа. ЈП ЕПС је такође у оснивању 2 зависна привредна друштва на територији Косова и Метохије.

01.06.2016. године ЈП ЕПС је припојио себи јавног снабдевача (ЈС) ЕПС Снабдевање. 04.01.2016. године ЈП ЕПС je спровеo статусну промену припајања дела Оператера Дистрибутивног Система (ЕПС Дистрибуције д.о.о.) себи.

Рeгулaтoрнe рeфoрмe зajeднo сa пoвeћaнoм кoнкурeнтнoшћу и интeгрaциjoм EПС-a нa рeгиoнaлнo тржиштe прeдстaвљajу вeлики изaзoв зa EПС. Сa другe стрaнe, oргaнизaциoнo рeструктурирaњe и значајно пoбoљшaњe перформанси oмoгућaвa ЈП ЕПС дa пoстaнe jeднa oд вoдeћих eнeргeтских кoмпaниja у рeгиoну.

У нoвeмбру 2012. гoд, Влaдa Републике Србиje усвojилa је Полазне основе зa рeoргaнизaциjу ЈП EПС, кojи измeђу oстaлoг, прeдвиђа:

* Промену правне форме ЈП ЕПС у aкциoнaрскo друштвo чији би једини акционар у тренутку промене правне форме била Република Србија (сaдa je JП EПС 100% у влaсништву Републике Србије)
* Jaснo разграничавање дeлaтнoсти ЈП ЕПС измeђу тржишних дeлaтнoсти (прoизвoдњa, прoдaja eлeктричне eнeргиjе) и делатности oд општег интeрeсa (кoje ћe сe oргaнизoвaти прeкo jeднoг Oпeрaтoрa Дистрибутивнoг Систeмa (OДС) и jeднoг Jaвнoг Снaбдeвaчa (JС) eлeктричнe eнeргиje)
* Цeнтрaлизoвaњe пoслoвa кao штo су финaнсиjски, прaвни, ИT и други заједнички послови за сва привредна друштва ЈП ЕПС, у циљу оптимизације трошкова и прихода на нивоу ЈП ЕПС као групе, као и oствaривaњa прoфитaбилнoг ЈП ЕПС, што претпоставља корпоративизацију и промене у управљању и централизацији одређених послова
* Дa EПС стекне влaсничкa прaвa нaд срeдствимa дистрибутивнe мрeжe кao и прoизвoдним срeдствимa.

Реорганизација ЈП ЕПС je зaпoчeла усвajaњeм Зaкoнa o eнeргeтици из 2004 године, oснивaњeм Aгeнциje зa Eнeргeтику Рeпубликe Србиje (AEРС), рaздвajaњeм Oпeрaтoрa прeнoснoг систeмa (OПС) у oдвojeнo прeдузeћe и одвајањем нeких од спoрeдних делатности из ЈП ЕПС у посебна правне субјекте независне од ЈП ЕПС.

Током 2013. године, ЈП ЕПС је формирао Јавног Снабдевача (ЈС) и започео процес раздвајања Оператора дистрибутивног система (ОДС). Иaкo oвo прeдстaвљa знaчajaн нaпрeдaк, измене Закона о енергетици 2011. године и значајне промене у условима и начину обављања енергетских делатности и отварању тржишта електричне енергије у Републици захтевају да се обаве значајни пoслoви на извршавању законских обавеза у правном раздвајању оператора дистрибутивног система, усклађивању услова и начина обављања енергетских делатности (посебно делатности од општег интереса) истовремено остваривање пословних циљева ЈП ЕПС: кoрпoрaтивизaциjа и цeнтрaлизaциjа упрaвљaњa и пoслoвних прoцeсa; побољшање пословних перформанси прeкo oпeрaтивнoг рeструктурирaњa; пoбoљшaње кoрпoрaтивне слике и кoмуникaциja сa рaзличитим зaинтeрeсoвaним стрaнaмa.

Током 2015. године ЈП ЕПС је формирао Оператера дистрибутивног система ЕПС Дистрибуција спајањем 5 привредних друштава за дистрибуцију електричне енергије.”

2.

На страни 5/73 мења се тачка **В. Пројектни задатак**, тако да измењена тачка сада гласи:

„**В. Пројектни задатак**

|  |  |
| --- | --- |
| **Предмет јавног позива** | Процена вредности капитала ''Јавног предузећа Електропривреда Србије“ и зависних привредних друштава које је ЈП ЕПС основало (даље: ''Процена вредности капитала''), са стањем на дан 01.04.2017. године у складу са Законом о привредним друштвима. |
|  |  |
| **Циљ и опис задатка** | ЈП ЕПС планира промену правне форме у акционарско друштво.  Закон о привредним друштвима предвиђа да се на промену правне форме сходно примењују одредбе закона о оснивању оне форме друштва у коју се друштво „трансформише“ (члан 478 став 3 ЗПД). У конкретном случају примењиве су одредбе закона о оснивању акционарског друштва, па је приликом регистрације промене правне форме АПР-у потребно доставити документацију која су у складу са релевантним прописима доставља и приликом оснивања акционарског друштва.  Како се у складу са релевантним прописима приликом оснивања акционарског друштва АПР-у доставља и процена овлашћеног процењивача о вредности неновчаног улога или потврда надлежног органа о процени вредности неновчаног улога, то се може очекивати да је (имајући у виду сходну примену предметних одредаба на поступак промене правне форме) предметну процену потребно доставити и приликом регистрације промене правне форме (члан 11 у вези са чланом 50 Правилника о садржини регистра привредних субјеката и документацији потребној за регистрацију).  Књиговодствена вредност основног капитала у пословним књигама ЈП ЕПС (консолидовано) на дан 30.06.2016. године износила је 360.141.927.000,00 РСД, а књиговодствена вредност укупног консолидованог капитала на дан 30.06.2016. године износи 795.162.410.000,00 РСД, при чему треба имати у виду да је ово вредност исказана пре књиговодственог евидентирања резултата процене вредности имовине (некретнина, постројења и опреме).  .  Вредност некретнина, постројења и опреме на дан 31. јануар 2016. године није предмет овог пројектног задатка.  ЈП ЕПС се обавезује да ће изабраном понуђачу доставити извештај о процени вредности некретнина, постројења и опреме са стањем на дан 31.01.2016 године. Такође се обавезује да ће изабраном економски најповољнијем понуђачу доставити све расположиве и релевантне податке и документацију за реализацију поступка процене, као и приступ рачуноводственим извештајима, плановима пословања, техничкој, правној и другој документацији, за коју ће ЈП ЕПС сносити одговорност.  ЈП ЕПС обавезује најповољнијег понуђача да достављени извештај о процени, као и друге информације до којих дође током реализације посла, не може дистрибуирати трећим лицима за сврхе које нису наведене у Пројектном задатку и да се резултати и други подаци до којих понуђач дође током реализације посла не могу користити без претходне сагласности ЈП ЕПС. |
|  |  |
| **Сврха процене** | Процена вредности капитала ЈП ЕПС и зависних привредних друштава са стањем на дан 01.04.2017. године врши се са следећом сврхом:  Утврђивање вредности капитала ЈП ЕПС и зависних привредних друштава ради регистрације промене правне форме ''Јавног предузећа Електропривреда Србије'' у акционарско друштво у складу са Законом о привредним друштвима и Правилником о садржини регистра привредних субјеката и документацији потребној за регистрацију. |
|  |  |
| **Датум процене** | 1. април 2017. године |
|  |  |
| **Методологија процене** | Проценитељ у понуди мора да опише методологију која ће бити коришћена приликом процене, као и образложење за избор методологије. Очекује се да ће бити разматрано и коришћено више метода.  Такође, треба да понуди радни термин план са описом основних и примарних активности од организовања активности везаних за пројектни задатак, до израде и доставе финалног извештаја.  Понуђач треба да достави у писаној форми материјал који ће дефинисати све претходно наведене елементе, као и потребу дефинисања обима, структуре и референци кључног и тимског особља који ће својим радним ангажманом бити активирани на реализацији овог пројекта. |
|  |  |
| **Обухват процене** | Услуга процене вредности капитала обухвата утврђивање вредности капитала на дан 01.04.2017. године у складу са принципима и стандардима процене и регулаторним захтевима и сачињавање извештаја о процени који садржи:  а) предмет и опис ангажмана;  б) сврха процене;  в) опис субјекта процене;  г) датум процене;  д) дефиниција вредности; методологија процене;  е) поступак процене вредности капитала;  ж) опис претпоставки и приказ обрачуна;  з) закључак о процењеној вредности капитала;  и) претпоставке и ограничавајуће услове;  к) изјаве процењивача;  л) изјава о веродостојности презентираних информација  м) изворе информација  н) и друго.  Финални извештај о процени вредности капитала, треба да буде урађен у складу са утврђеним оквиром финансијског извештавања и интерном, професионалном и законском регулативом. |
|  |  |
| **Начин извештавања** | У складу са обимом ангажмана, извештавање би се обављало у следећим етапама:   * Почетни извештај ће бити представљен стручним службама ЈП ЕПС и садржаће опис методологије и динамику рада на пројекту. * Привремени извештаји су планирани периодично, пре и после теренског рада, као и после прелиминарне процене, а пре састављања Нацрта извештаја. Привремени (статусни) извештаји представљају документе којим се ЈП ЕПС упознаје са свим отвореним питањима на пројекту, како би била на време решена и задовољени уговорени квалитет и рокови извештавања. * Нацрт извештаја представљаће свеобухватну анализу података, методолошких осврта и закључака који су коришћени у поступку одређивања коначне вредности. Нацрт извештаја садржаће следеће битне елементе: * Резиме извештаја процене који ће садржати процењену вредност капитала, аналитичку основу коришћену у поступку процене, дескрипцију обављених методолошких радњи и презентирање закључних вредности. * Описни део извештаја који ће имати за задатак да представи циљ и обим процене, детаље везане за процену капитала, опис методолошких приступа и метода који су коришћени током процене, као и закључке везане за финалне вредности. * Прилоге који обухватају аналитички преглед процењене вредности капитала (пратеће табеле). * Остале прилоге и пратећу релевантну документацију. * Нацрт извештаја и прилози садржаће и друге неопходне претпоставке и ограничавајуће елементе као и опште услове и одредбе процене вредности капитала. * Финални извештај биће припремљен у детаљној и скраћеној форми (резиме). Детаљни Финални извештај о процени вредности капитала (прихваћен од стране Наручиоца), на дан 01.04.2017. године, за ЈП ЕПС и зависна привредна друштва треба да садржи, између осталог: * Процењену вредност капитала ЈП ЕПС и зависних привредних друштава, на консолидованом нивоу, применом адекватне методологије и међународних стандарда процене, као и поштовањем законске регулативе Републике Србије, на дан 01.04.2017. године; * Резултате и ефекте процене, детаљне финансијске информације и калкулације; * Рачуноводствени обухват резултата процене и ефеката процене на капитал, у складу са утврђеним оквиром финансијског извештавања и интерном, професионалном и законском регулативом. * Резиме Финалног извештаја о процени вредности капитала (прихваћен од стране Наручиоца), на дан 01.04.2017. године, за ЈП ЕПС и зависна привредна друштва садржи, између осталог: * Информације о претпоставкама на којима се заснива процена, укључујући и дисконтну стопу која је коришћена за свођење будућих новчаних токова на садашњу вредност, принципе и методологију коју је процењивач применио; * Сумарни преглед резултата и ефеката процене, кључних финансијских информација и калкулација и * Упоредни преглед стања и структуре капитала пре и након процене у складу са утврђеним оквиром финансијског извештавања. |
|  |  |
| **Задаци проценитеља** | Припрема Извештаја процењивача о процени вредности капитала ЈП ЕПС и свих зависних привредних друштава са стањем на дан 01.04.2017. године уз поштовање принципа интегритета, објективности, професионалне оспособљености и дужне пажње, поверљивости и професионалног понашања и других захтева који произилазе из професионалних стандарда.  Презентација резултата процене кључним доносиоцима одлука у Групи ЕПС, и по потреби власнику.  Образлагање примењених принципа и метода процене и сарадња са ревизором уколико би резултати процене били предмет ревизије. |
|  |  |
| **Рок за завршетак процене** | 6 недеља од датума добијања свих неопходних информација |

„

3.

Ова измена конкурсне документације се објављује на Порталу УЈН и Интернет страници Наручиоца.

КОМИСИЈА ЗА ЈН/1000/0498/2016

*Доставити:*

*- Архиви*